Tilbage i 2015 brugte jeg over 19 timer i telefonen med hhv. telenor og tdc. For at få dem til at forstå at jeg ikke skulle betale knap 1.800 kr. for en ydelse der aldrig var leveret. 

Opsummering: 

-Mit internet kabel bliver gravet over. 

-Jeg bestiller en TDC teknikker gennem telenor for at få det udbedret, i mellemtiden finder jeg ud af at jeg langt billigere kan få mobilt bredbånd fra telenor, så det bestiller jeg og afbestiller samtidigt teknikeren pr. telefon aftale med kundeservice (hvor jeg også bestilte teknikeren) 

-En uges tid senere kommer teknikeren så alligevel, vi fortæller ham at vi ikke skal have lavet noget og at han var afbestilt for længe siden. 

-Jeg bliver efterfølgende kontaktet af TDC eller telenor og får besked om at min installation skal laves uanset om jeg vil bruge den eller ej, da de ikke kan have et åbent kabel i jorden... øv, men fair nok. 

-Teknikeren kommer mens jeg er ude af huset og jeg modtager efterfølgende en regning på små 1.800 kr. for genetablering af kablet samt den forgæves køretur første gang. Jeg er selv entreprenør og kunne nemt se at der aldrig havde været gravet! 

-Jeg kontakter telenor og fortæller dem dette.. Jeg bliver kastet frem og tilbage mellem telenor og tdc i ugevis hvor de hårdnakket holder fast i at jeg intet aner om deres arbejde og at forbindelsen selvfølgelig er genoprettet da teknikeren var forbi anden gang, og hvis jeg ikke betalte den regning røg jeg til inkasso. 

-Jeg kan ikke huske om tdc endte med at komme forbi og kontrollere eller hvordan jeg fik ret, men sidst i forløbet efter hvad der havde taget flere måneder og opslugt den smule fritid jeg har som selvstændig, så blev jeg kontaktet af en lokal afdelings ansvarlig fra TDC som beklagede meget men hans ansatte havde ikke sat en spade i jorden på min adresse som de ellers havde sendt en regning på. 
Han forsikrede mig om at regningen ville bortfalde, det ville han personligt sørge for, derudover aftalte vi at hvis jeg ville have forbindelsen genetableret så ville han gøre det gratis hvis jeg selv gravede hullet. 
Da vi nu havde det mobile bredbånd fra telenor følte vi aldrig et behov for at få det genetableret, så jeg vendte aldrig tilbage og har heller ikke hørt fra TDC eller TELENOR siden..


-Idag d. 13/1-2017 omkring 1 år senere modtager jeg så et brev fra inkassofirmaet INTRUM JUSTITIA - med et krav fra telenor på de knap 1.800 kr + inkasso omkostninger en samlet regning på 2.666,19 kr. 
Først ringer jeg til inkassefirmaet for at høre hvad pokker dette handlede om, her bliver jeg mødt af en nærmest provokerende og meget nedladende tone, jeg forsøger at forklare dette forfra men godt som jeg er 5 minutter inde i samtalen slår kl. 15:30 og der bliver smækket på, de lukker så åbenbart kl 15:30 og denne medarbejder glædet sig tilsyneladende til at holde weekend.) 

Jeg er mildest talt tosset over dette! jeg har allerede spildt så mange timer på Danmarks mest inkompetente firma TELENOR (bare se jeres trustscore ud af over 11.000 anmeldelser på trustpilot) 

Skal jeg virkelig hele denne mølle igennem igen?! Nu et år senere hvor man knap kan huske hvad der er sket og aftalt dengang, alt jeres kundeservice foregår jo over telefon så jeg har intet på skrift -.-

Jeg har ikke gemt noget på denne sag ingen regninger eller noget da jeg langt om længe fik forsikret at kravet ville bortfalde... 
så det eneste jeg har er inkassofirmaets Journalnr. 10277-136404

Jeg melder både min virksomhed og mine private aftaler ud af telenor hurtigst muligt jeg er simpelthen ikke tryg ved at lave aftaler med et firma som skider regninger og inkassobreve ud som var det bolsjer med tryk! 

Skal jeg bruge mere tid på jeres inkompetente kundeservice så sender jeg snart regninger til jer! 

/Ask